*Kivonat a Jászberény Városi Önkormányzat Képviselő-testületének 2018. december 12-én megtartott* ***rendes****,* ***nyílt* *ülésének*** *jegyzőkönyvéből*

***A Jászberény Városi Önkormányzat Képviselő-testületének***

***288/2018. (XII. 12.) határozata***

***Gyermekek átmeneti otthoni ellátásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 94. § (3) bekezdés b) pontjában foglalt feladatkörében eljárva – a Gyöngyös Körzete Kistérség Többcélú Társulás Társulási Tanácsának 25/2018. (XI. 21.) határozatára tekintettel – kinyilvánítja, hogy a gyermekek átmeneti otthonának működtetésére vonatkozó kötelezettségének – figyelemmel a Gyvt. 96. § (1)-(2) bekezdéseiben, 97. § (1) és (3) bekezdéseiben foglaltakra – továbbra is az intézményfenntartó Gyöngyös Körzete Kistérség Többcélú Társulásával (a továbbiakban: Társulás) megkötött, 2021. december hó 31. napjáig szóló ellátási szerződés útján kíván eleget tenni.

2. A Képviselő-testület az üres férőhelyek terhére biztosított 1 férőhely fenntartásáért fizetendő hozzájárulás pénzügyi fedezetét a Jászberény Városi Önkormányzat tárgyévi költségvetési előirányzatainak megállapításáról szóló önkormányzati rendeletében biztosítja, 2019. január hó 1. napjától kezdődően az üres férőhelyek terhére biztosított 1 férőhely fenntartásáért havonta 200.000.- Ft hozzájárulást fizet.

***Felelős:***  Dr. Szabó Tamás polgármester

 Kiss József PH Közgazdasági Iroda vezetője

***Határidő:*** folyamatos

3. A Képviselő-testület felhatalmazza Jászberény város polgármesterét a jelenleg hatályos ellátási szerződés e határozat 2. pontjában foglaltak szerinti módosításának aláírására.

***Felelős:*** Dr. Szabó Tamás polgármester (a szerződés módosításának aláírása vonatkozásában)

 dr. Pap Magdolna, PH Humán és Önkormányzati Igazgatási Iroda vezetője

***Határidő:*** folyamatos

***Erről:***

1. Gyöngyös Körzete Kistérség Többcélú Társulásának elnöke,

2. Jászberényi Család- és Gyermekjóléti Központ,

3. Jász-Nagykun-Szolnok Megyei Kormányhivatal,

4. PH Közgazdasági Iroda,

5. Humán Erőforrás Bizottság tagjai,

6. Humán és Önkormányzati Igazgatási Iroda,

7. Képviselő-testület valamennyi tagja,

8. Irattár ***értesül.***

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. december 13.*

 *(Dr. Bessenyei Lilla)*

 *irodavezető*